pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“สุริยะ – มนพร” ร่วมคณะนายกฯ ตรวจพื้นที่ก่อสร้าง Skywalk เขาเขื่อนลั่น และร่วมงานฉลองวันแห่งชัยชนะของท้าวสุรนารี ประจำปี 2567
วันจันทร์ที่ 25 มีนาคม 2567
“สุริยะ – มนพร” ร่วมคณะนายกฯ ตรวจพื้นที่ก่อสร้าง Skywalk เขาเขื่อนลั่น และร่วมงานฉลองวันแห่งชัยชนะของท้าวสุรนารี ประจําปี 2567
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมด้วย ดร.มนพร เจริญศรี รัฐมนตรีช่วยว่าการกระทรวงคมนาคม ร่วมคณะ นายเศรษฐา ทวีสิน นายกรัฐมนตรี ลงพื้นที่ตรวจโครงการก่อสร้าง Skywalk ณ บริเวณเขาเขื่อนลั่น อําเภอสีคิ้ว จังหวัดนครราชสีมา ส่งเสริมให้เป็นพื้นที่ท่องเที่ยวเชิงนิเวศและธรรมชาติ และ Landmark แห่งใหม่ของเมืองโคราช พร้อมร่วมงานแสงสีเสียง “ฉลองวันแห่งชัยชนะของท้าวสุรนารี ประจําปี 2567” เมื่อวันที่ 24 มีนาคม 2567
นายสุริยะ กล่าวว่า โครงการก่อสร้าง Skywalk บริเวณเขาเขื่อนลั่น อําเภอสีคิ้ว จังหวัดนครราชสีมา จะเป็น Landmark แห่งใหม่ และเป็นจุดชมวิวที่งดงามอีกแห่งหนึ่งของเมืองไทย บนจุดชมวิวจะสามารถมองเห็นเขื่อนลําตะคอง รวมทั้งความหลากหลาย ความก้าวหน้าทางเทคโนโลยีและการคมนาคมขนส่งของเมืองไทย ผ่านทางหลวงพิเศษระหว่างเมืองหมายเลข 6 (M6) ตอนบางปะอิน - นครราชสีมา ช่วงปากช่อง - ทางเลี่ยงเมืองนครราชสีมา และรถไฟฟ้าความเร็วสูงที่อยู่ระหว่างการก่อสร้าง นอกจากนี้ จังหวัดนครราชสีมายังมีโครงการผลักดันพื้นที่ก่อสร้างจุดชมวิวแห่งใหม่ อีก 2 จุด คือ เขายายเที่ยง และเขาขนานจิต ซึ่งจุดชมวิวทั้งสามจุดจะก่อสร้างเชื่อมถึงกัน ถือเป็นหนึ่งในยุทธศาสตร์การพัฒนาจังหวัดที่สอดรับกับการพัฒนาเมือง
สําหรับการจัดงานแสงสีเสียง “ฉลองวันแห่งชัยชนะของท้าวสุรนารี ประจําปี 2567” จัดขึ้นระหว่างวันที่ 23 มีนาคม - 3 เมษายน 2567 เพื่อเทิดทูนวีรกรรมท้าวสุรนารีวีรสตรีไทย และปลุกจิตสํานึกให้เยาวชนไทยรุ่นหลังได้ตระหนักถึงวีรกรรมอันกล้าหาญ เสียสละ และดํารงไว้ซึ่งความรักชาติ ตลอดจนเป็นงานสืบสานประเพณีอันดีงามของท้องถิ่น เสริมสร้างเอกลักษณ์ทางวัฒนธรรม และมีการนําเสนอผลิตภัณฑ์ของพี่น้องชาวจังหวัดนครราชสีมา
นายสุริยะ กล่าวเพิ่มเติมว่า จังหวัดนครราชสีมาเป็นจังหวัดที่มีศักยภาพมากทั้งในแง่ของเศรษฐกิจและวัฒนธรรม กระทรวงคมนาคมมีระบบโครงสร้างพื้นฐานที่สําคัญ อาทิ ทางหลวงพิเศษระหว่างเมืองหมายเลข 6 (M6) รถไฟทางคู่และรถไฟความเร็วสูงที่จะช่วยเพิ่มศักยภาพให้จังหวัดนครราชสีมาเป็นศูนย์กลางการคมนาคมขนส่ง และก่อให้เกิดการกระจายตัวทางเศรษฐกิจไปสู่จังหวัดอื่นในภูมิภาคตะวันออกเฉียงเหนือต่อไป
รัฐบาลไทย-ข่าวทำเนียบรัฐบาล-ดร.ณัฐพล เสนอแนวคิด แนะนำในการปรับปรุงแนวทางการเพิ่มผลิตภาพสีเขียว ร่วมกับสมาชิก Green Productivity Advisory Council
วันจันทร์ที่ 25 มีนาคม 2567
25/03/2567
ดร.ณัฐพล เสนอแนวคิด แนะนําในการปรับปรุงแนวทางการเพิ่มผลิตภาพสีเขียว ร่วมกับสมาชิก Green Productivity Advisory Council
ดร.ณัฐพล เสนอแนวคิด แนะนําในการปรับปรุงแนวทางการเพิ่มผลิตภาพสีเขียว ร่วมกับสมาชิก Green Productivity Advisory Council
วันที่ 22 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม ได้รับเชิญจากองค์การเพิ่มผลผลิตแห่งเอเชีย (Asian Productivity Organization - APO) ในการเข้าร่วมเป็นสมาชิก Green Productivity Advisory Council เพื่อให้ความคิดเห็นและข้อแนะนําในการปรับปรุงแนวทางการเพิ่มผลิตภาพสีเขียว (Green Productivity) หรือ GP 2.0 ร่วมกับผู้เชี่ยวชาญ จากประเทศญี่ปุ่น สิงคโปร์ และอินโดนีเซีย ผ่านระบบ Zoom โดยมี นายสุวรรณชัย โลหะวัฒนกุล ผู้อํานวยการสถาบันเพิ่มผลผลิตแห่งชาติ เข้าร่วม ณ ห้องประชุม 2 ชั้น 3 สํานักงานปลัดกระทรวงอุตสาหกรรม
สําหรับการเพิ่มผลิตภาพสีเขียว เป็นแนวทางที่ APO ได้เริ่มดําเนินการและส่งเสริมให้ประเทศสมาชิกในเอเชีย-แปซิฟิกดําเนินการมาตั้งแต่ปี พ.ศ.2537 (ค.ศ.1994) โดยจัดทําคู่มือการเพิ่มผลิตภาพสีเขียว การสร้างและแลก เปลี่ยนองค์ความรู้ ในกลุ่มประเทศสมาชิก รวมทั้ง จัดตั้งศูนย์ความเป็นเลิศเพื่อสนับสนุนการเพิ่มผลิตภาพสีเขียว หลังจากดําเนินการมากว่าสองทศวรรษ ผนวกกับสถานการณ์ด้านสิ่งแวดล้อมที่เปลี่ยนแปลงไป APO จึงเห็นควร ให้มีการทบทวนการดําเนินการจึงแต่งตั้งคณะทํางานจากประเทศสมาชิกร่วมกับผู้เชี่ยวชาญจากภูมิภาคอื่นเพื่อศึกษาแนวโน้มด้านสิ่งแวดล้อมไม่ว่าจะเป็น เป้าหมายของสหประชาชาติ (UN SDGs) ความร่วมมือในการลดการ ปล่อยก๊าซเรือนกระจก เป็นต้น
ทั้งนี้ กระทรวงอุตสาหกรรม มีนโยบายการส่งเสริมให้ภาคอุตสาหกรรมร่วมกับภาคประชาชน ผ่านนโยบาย MIND ซึ่งมีความสอดคล้องหลายประการกับการเพิ่มผลิตภาพสีเขียว การได้รับเชิญให้เข้าร่วมเป็น ADVISORY COUNCIL จะเป็นประโยชน์ในการกําหนดทิศทาง และการออกแบบโครงการให้สอดคล้องกับนโยบายของ ประเทศไทย รวมถึงความร่วมมือในระดับพหุภาคีเพื่อส่งเสริมด้านการผลิตและบริการที่เป็นมิตรต่อสิ่งแวดล้อม รวมทั้ง การส่งเสริมขีดความสามารถในการแข่งขันของประเทศ
รัฐบาลไทย-ข่าวทำเนียบรัฐบาล-กระทรวงเกษตรฯ ประสานกำลัง กระทรวงกลาโหม เพิ่มความเข้มข้นป้องกันการลักลอบนำเข้าสินค้าเกษตรผิดกฎหมาย
วันอังคารที่ 26 มีนาคม 2567
กระทรวงเกษตรฯ ประสานกําลัง กระทรวงกลาโหม เพิ่มความเข้มข้นป้องกันการลักลอบนําเข้าสินค้าเกษตรผิดกฎหมาย
กระทรวงเกษตรฯ ประสานกําลัง กระทรวงกลาโหม เพิ่มความเข้มข้นป้องกันการลักลอบนําเข้าสินค้าเกษตรผิดกฎหมาย พร้อมเดินหน้าขับเคลื่อนการกระจายสินค้าทางการเกษตร มุ่งแก้ไขปัญหาสินค้าเกษตรล้นตลาด
เมื่อวันที่ 25 มีนาคม 2567 นายอภัย สุทธิสังข์ รองปลัดกระทรวงเกษตรและสหกรณ์ พร้อมด้วย นางสาวภัทราภรณ์ โสเจยยะ รองปลัดกระทรวงเกษตรและสหกรณ์ ร่วมประชุมคณะทํางานรับซื้อผลผลิตและผลิตภัณฑ์ทางการเกษตร จัดตั้งจุดจําหน่าย และการกระจายสินค้าเกษตร และคณะทํางานความร่วมมือด้านการป้องกันการลักลอบนําเข้าสินค้าเกษตรผิดกฎหมายตามแนวชายแดน โดยมี นางสาวช่อฉัตร โตชูวงศ์ ที่ปรึกษารัฐมนตรีว่าการกระทรวงกลาโหม และพันเอก รวิรักษ์ สัตตบุศย คณะที่ปรึกษารัฐมนตรีว่าการกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ (134-135)
ทั้งนี้ ที่ประชุมได้พิจารณาแนวทางการขับเคลื่อนการดําเนินงานคณะทํางานความร่วมมือด้านการป้องกันการลักลอบนําเข้าสินค้าเกษตรผิดกฎหมายตามแนวชายแดน โดยกระทรวงเกษตรฯ ประสานความร่วมมือกระทรวงกลาโหม เพื่อเพิ่มความเข้มข้นในการตรวจสอบสินค้าเกษตรผิดกฎหมายทั้ง 3 ประเภท ประกอบด้วย พืช ประมง และปศุสัตว์ เพื่อป้องกันการทําลายกลไกตลาดเนื่องมาจากสินค้าเกษตรผิดกฎหมายทะลักเข้าสู่ประเทศ อีกทั้งเพื่อป้องกันการแพร่ระบาดของโรคอุบัติใหม่ ที่ส่งผลต่อกระบวนการผลิต และมูลค่าทางเศรษฐกิจของสินค้าประเภทประมงและปศุสัตว์ นอกจากนี้ ที่ประชุมได้พิจารณาแนวทางการขับเคลื่อนการดําเนินงานคณะทํางานรับซื้อผลิตและผลิตภัณฑ์ทางการเกษตร จัดตั้งจุดจําหน่าย และการกระจายสินค้าเกษตร เพื่อการเสริมสร้างความร่วมมือระหว่าง 2 หน่วยงาน ในการดําเนินการช่วยเหลือประชาชน และฟื้นฟูการประกอบกิจกรรมภาคการเกษตรแก่เกษตรกร อีกทั้งเป็นการกระจายสินค้าเกษตรที่มีคุณภาพได้มาตรฐานและราคาที่เป็นธรรม เพื่อแก้ไขปัญหาสินค้าเกษตรล้นตลาดต่อไป
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหมรับรางวัล Cybersecurity Performance Excellence Awards 2023 ประเภท หน่วยงานควบคุมหรือกำกับดูแล (Regulator) ยอดเยี่ยม
วันอังคารที่ 26 มีนาคม 2567
สํานักงานปลัดกระทรวงกลาโหมรับรางวัล Cybersecurity Performance Excellence Awards 2023 ประเภท หน่วยงานควบคุมหรือกํากับดูแล (Regulator) ยอดเยี่ยม
เมื่อวันอังคารที่ ๒๖ มีนาคม ๒๕๖๗ ที่ทําเนียบรัฐบาล พลเอก สนิธชนก สังขจันทร์ ปลัดกระทรวงกลาโหม ได้เข้ารับรางวัลจาก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในโอกาสที่สํานักปลัดกระทรวงกลาโหมกลาโหม
เป็นหน่วยงานที่ได้รับรางวัล Cybersecurity Performance Excellence Awards 2023 ประเภท หน่วยงานควบคุมหรือ กํากับดูแล (Regulator) ยอดเยี่ยม ซึ่งเป็นรางวัลเกียรติยศสูงสุดในระดับประเทศ ที่ทรงคุณค่าสะท้อนถึงความตระหนักและความมุ่งมั่นของหน่วยงานในการพัฒนาการรักษาความมั่นคงปลอดภัยไซเบอร์ที่มีประสิทธิภาพสูงสุด
สําหรับการจัดกิจกรรม “Prime Minister Awards: Thailand Cybersecurity Excellence Awards 2023” สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ได้ดําเนินการจัดขึ้นเพื่อส่งเสริมการกํากับดูแลให้หน่วยงานโครงสร้างพื้นฐานสําคัญทางสารสนเทศ หน่วยงานภาครัฐและเอกชน และหน่วยงานอื่น ๆ ยกระดับขีดความสามารถในการป้องกัน รับมือ และลดความเสี่ยงจากภัยคุกคามไซเบอร์ เพื่อให้สอดคล้องกับแนวทางของพระราชบัญญัติการรักษาความมั่นคงปลอดภัยไซเบอร์ พ.ศ.๒๕๖๒ และเป็นไปตามมาตรฐานสากล รวมถึงเป็นการสร้างความตระหนักและการรับรู้ถึงภัยคุกคาม ทางไซเบอร์ โดยได้มีการดําเนินการคัดเลือกหน่วยงานที่มีการดําเนินงานด้านความมั่นคงปลอดภัยไซเบอร์ ยอดเยี่ยมระดับชาติ ประจําปี ๒๕๖๖
ทั้งนี้ นายกรัฐมนตรีได้แสดงความยินดีและถ่ายภาพเป็นที่ระลึกร่วมสําหรับหน่วยงานที่ได้รับรางวัล “Prime Minister Awards: Thailand Cybersecurity Excellence Awards 2023” พร้อมทั้งกล่าวว่ารางวัลดังกล่าวถือเป็นการยกระดับขีดความสามารถในการป้องกัน รับมือ และลดความเสี่ยงจากภัยคุกคามไซเบอร์
รัฐบาลไทย-ข่าวทำเนียบรัฐบาล-​พวงเพ็ชร ชวน “สวดมนต์ทุกเย็นวันจันทร์”  ตลอดปีมหามงคล ถวายเป็นพระราชกุศลในหลวง ร.10
วันจันทร์ที่ 25 มีนาคม 2567
25/03/2567
​พวงเพ็ชร ชวน “สวดมนต์ทุกเย็นวันจันทร์”  ตลอดปีมหามงคล ถวายเป็นพระราชกุศลในหลวง ร.10
​พวงเพ็ชร ชวน “สวดมนต์ทุกเย็นวันจันทร์”  ตลอดปีมหามงคล ถวายเป็นพระราชกุศลในหลวง ร.10
วันนี้ (25 มีนาคม 2567) เวลา 17.00 น. ณ พระมหาเจดีย์มหารัชมงคล ชั้น 2 วัดปากน้ําภาษีเจริญ พระธรรมวัชรบัณฑิต ผู้ช่วยเจ้าอาวาสวัดปากน้ําภาษีเจริญ ประธานฝ่ายสงฆ์ พร้อมด้วย ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี ประธานฝ่ายฆราวาส ร่วมพิธีเจริญพระพุทธมนต์และเจริญจิตตภาวนา ถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยมีคณะสงฆ์ คณะผู้บริหารสํานักงานพระพุทธศาสนาแห่งชาติ และประชาชนทั่วไป พร้อมใจสวมใส่เสื้อสีเหลืองเข้าร่วมพิธีเป็นจํานวนมาก
ตามมติมหาเถรสมาคม ครั้งที่ 7/2567 เมื่อวันที่ 11 มีนาคม 2567 ได้เห็นชอบให้มีการจัดพิธีเจริญพระพุทธมนต์และเจริญจิตภาวนาถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 เพื่อเป็นการเฉลิมพระเกียรติและถวายเป็นพระราชกุศลให้กับพระองค์ท่าน และเพื่อเป็นการแสดงออกถึงความจงรักภักดีต่อสถาบันพระมหากษัตริย์ ซึ่งอยู่คู่กับสังคมไทยมาช้านาน โดยให้ทุกวัดในราชอาณาจักรและวัดไทยในต่างประเทศ จัดพิธีเจริญพระพุทธมนต์และเจริญจิตตภาวนาหลังทําวัตรเย็นทุกวันจันทร์ ตลอดปี 2567 และให้ใช้ฉันท์เฉลิมพระเกียรติพระบาทสมเด็จพระเจ้าอยู่หัวเนื่อง ในโอกาสวันเฉลิมพระชนมพรรษา 6 รอบ 28 กรกฎาคม 2567 เป็นบทสวดในการเจริญพระพุทธมนต์ด้วยทุกครั้ง พร้อมเชิญชวนให้พุทธศาสนิกชนที่เข้าร่วมพิธีสวมใส่เสื้อสีเหลือง ซึ่งเป็นสีประจําวันคล้ายวันพระบรมราชสมภพของพระองค์ท่าน
ดร.พวงเพ็ชร กล่าวว่า ตลอดปี 2567 ถือเป็นปีมหามงคลของปวงชนชาวไทย ซึ่งเป็นปีที่พระบาทสมเด็จพระเจ้าอยู่หัว ทรงเจริญพระชนมายุครบ 6 รอบ รัฐบาลพร้อมด้วยภาครัฐ ภาคเอกชน และภาคประชาชน ได้พร้อมใจกันจัดกิจกรรมเพื่อเป็นการเฉลิมพระชนมพรรษาอย่างยิ่งใหญ่สมพระเกียรติ ซึ่งในส่วนของสํานักงานพระพุทธศาสนาแห่งชาติ ได้เสนอให้มีการจัดกิจกรรมสวดมนต์ เพื่อถวายเป็นพระราชกุศลแด่พระองค์ท่าน โดยได้รับความเมตตาจากมหาเถรสมาคมให้มีการจัดกิจกรรมสวดมนต์ทุกเย็นวันจันทร์ตลอดทั้งปี จึงขอเชิญชวนพุทธศาสนิกชนทุกท่าน ร่วมกิจกรรมดังกล่าวที่วัดใกล้บ้าน และพร้อมใจกันสวมใส่เสื้อสีเหลือง เพื่อแสดงออกถึงความจงรักภักดีในสถาบันกษัตริย์
รัฐบาลไทย-ข่าวทำเนียบรัฐบาล-​ที่ปรึกษาฯ ดนัยณัฏฐ์  เปิดตัวรถยนต์ไฟฟ้า OMODA ขานรับนโยบายสนับสนุนพลังงานสะอาด ตั้งเป้าไทยเป็นศูนย์กลางยานยนต์ไฟฟ้าและชิ้นส่วนสำคัญของโลก
วันพฤหัสบดีที่ 21 มีนาคม 2567
21/03/2567
​ที่ปรึกษาฯ ดนัยณัฏฐ์  เปิดตัวรถยนต์ไฟฟ้า OMODA ขานรับนโยบายสนับสนุนพลังงานสะอาด ตั้งเป้าไทยเป็นศูนย์กลางยานยนต์ไฟฟ้าและชิ้นส่วนสําคัญของโลก
​ที่ปรึกษาฯ ดนัยณัฏฐ์  เปิดตัวรถยนต์ไฟฟ้า OMODA ขานรับนโยบายสนับสนุนพลังงานสะอาด ตั้งเป้าไทยเป็นศูนย์กลางยานยนต์ไฟฟ้าและชิ้นส่วนสําคัญของโลก
วันที่ 20 มีนาคม 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เป็นประธานเปิดตัวรถยนต์ไฟฟ้า OMODA C5 EV จากบริษัท โอโมดา แอนด์ เจคู (ประเทศไทย) จํากัด โดยมีนายเฉิน ซุนชิง รองประธาน เชอรี่ อินเตอร์เนชันแนล นายฉี เจี๋ย ประธานบริษัท โอโมดา แอนด์ เจคู (ประเทศไทย) จํากัด ผู้บริหารระดับสูงภาคเอกชน และสื่อมวลชน เข้าร่วมงาน ณ โรงแรมแบงค็อก แมริออท เดอะ สุรวงศ์ กรุงเทพฯ
ที่ปรึกษาฯ ดนัยณัฏฐ์ กล่าวว่า รัฐบาลมีนโยบายส่งเสริมการใช้พลังงานสะอาดอย่างจริงจัง การเปิดตัวรถยนต์ไฟฟ้ารุ่นใหม่ OMODA C5 EV ในวันนี้ แสดงถึงความมุ่งมั่นของภาคเอกชนในการสนับสนุนนโยบายของรัฐบาล พร้อมสอดรับกับแผนพัฒนาเศรษฐกิจและสังคมแห่งชาติ ฉบับที่ 13 และแผนพัฒนาพลังงานชาติ ซึ่งต้องการให้ประเทศไทยเป็นฐานการผลิตยานยนต์ไฟฟ้าและชิ้นส่วนที่สําคัญของโลก โดยกําหนดเป้าหมายการผลิต 30@30 และการใช้ยานยนต์ที่ปล่อยมลพิษเป็นศูนย์ (Zero Emission Vehicle: ZEV) ในปี พ.ศ. 2573 ทั้งนี้ กระทรวงอุตสาหกรรม เป็นส่วนหนึ่งในการผลักดันอุตสาหกรรมยานยนต์ไฟฟ้าส่งเสริมการใช้รถ EV หรือเรียกว่ามาตรการ EV3 ส่งเสริมการผลิตและการพัฒนาโครงสร้างพื้นฐาน
ที่ปรึกษาฯ ดนัยณัฏฐ์ กล่าวเพิ่มเติมว่า "ตั้งแต่เดือนธันวาคมเป็นต้นมา ผลการดําเนินการขับเคลื่อนนโยบายด้านยานยนต์ไฟฟ้าของภาครัฐในปีที่ผ่านมา ได้รับการตอบรับที่ดีเกินคาด โดยมียอดจดทะเบียนรถ EV ใหม่กว่า 70,000 คัน ทําให้ตลาด BEV ไทยเติบโตแบบก้าวกระโดดเป็นอันดับ 1 ของอาเซียน ผมหวังว่า การเปิดตัวรถยนต์ไฟฟ้า OMODA C5 EV ในวันนี้ นับเป็นจุดเริ่มต้นที่ดีในการเชื่อมโยงตลาดยานยนต์ไฟฟ้าและต่อยอดพัฒนาอุตสาหกรรมยานยนต์สมัยใหม่ ในด้านการถ่ายทอดเทคโนโลยี นวัตกรรมมาตรฐาน และการพัฒนาบุคลากร เพื่อการพัฒนาอย่างยั่งยืนต่อไป"
รัฐบาลไทย-ข่าวทำเนียบรัฐบาล-​คำกล่าว นายเศรษฐา  ทวีสิน  นายกรัฐมนตรี ในโอกาสเป็นประธานในพิธีเปิดกิจกรรมจิตอาสาทำความสะอาดคลอง ในพื้นที่ 50 เขต 200 คลอง
วันพฤหัสบดีที่ 21 มีนาคม 2567
21/03/2567
​คํากล่าว นายเศรษฐา  ทวีสิน  นายกรัฐมนตรี ในโอกาสเป็นประธานในพิธีเปิดกิจกรรมจิตอาสาทําความสะอาดคลอง ในพื้นที่ 50 เขต 200 คลอง
เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 วันพฤหัสบดีที่ 21 มีนาคม 2567 เวลา 09.00 น. ณ ลานคนเมือง ศาลาว่าการกรุงเทพมหานคร
ผู้ว่าราชการกรุงเทพมหานคร
ปลัดกระทรวงกลาโหม
ผู้บัญชาการเหล่าทัพ
ผู้บัญชาการตํารวจแห่งชาติ
ผู้อํานวยการศูนย์อํานวยการใหญ่จิตอาสาพระราชทาน
หน่วยงานทหาร หน่วยงานภาครัฐ ภาคเอกชน
จิตอาสา และผู้มีเกียรติทุกท่าน
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้จัดทําโครงการจิตอาสา “เราทําความ ดี ด้วยหัวใจ” เพื่อส่งเสริมให้ข้าราชการและพี่น้องคนไทย มีจิตสํานึกสาธารณะ รักบ้านเมืองและรู้รักสามัคคี ร่วมกันบําเพ็ญสาธารณประโยชน์เพื่อสังคม โดยโปรดเกล้าโปรดกระหม่อมให้หน่วยราชการในพระองค์และประชาชนผู้มีจิตอาสานําร่องดําเนินการให้เป็นแบบอย่างมาอย่างต่อเนื่อง
ศูนย์อํานวยการใหญ่จิตอาสาพระราชทาน ได้น้อมนําโครงการจิตอาสาตามแนวพระราชดําริดังกล่าวมาสืบสานและต่อยอด เพื่อเป็นการแสดงความสํานึกและซาบซึ้งในพระมหากรุณาธิคุณอย่างหาที่สุดมิได้ที่พระบาทสมเด็จพระเจ้าอยู่หัว ทรงห่วงใยทุกข์สุขของปวงพสกนิกรชาวไทยตลอดระยะเวลาที่ผ่านมา ด้วยพระราชปณิธานอันแน่วแน่ที่จะยกระดับคุณภาพชีวิตของอาณาประชาราษฎร์และพัฒนาชาติบ้านเมืองให้เจริญก้าวหน้าอย่างยั่งยืน อีกทั้งเพื่อเป็นการเฉลิมพระเกียรติและถวายเป็นพระราชกุศล
กรุงเทพมหานคร ได้จัดทําโครงการจิตอาสาทําความสะอาดคลองในพื้นที่ 50 เขต 200 คลอง เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยทําความสะอาด เก็บขยะ วัชพืช ทาสี ฉีดล้างทําความสะอาดทางเท้าและปรับภูมิทัศน์ริมคลอง เพื่อให้เป็นสถานที่ที่ประชาชนใช้ประโยชน์ร่วมกันอย่างปลอดภัย โดยความร่วมมือร่วมใจของทุกภาคส่วน จิตอาสาและพี่น้องประชาชน ในการขับเคลื่อนกิจกรรมจิตอาสาทําความดีเพื่อสังคม ซึ่งเป็นส่วนสําคัญที่ทําให้สังคมไทยให้มีแต่ความรัก ความสามัคคี บ้านเมืองมีความสะอาด ปลอดภัย
ผมขอขอบคุณทุกหน่วยงาน ทุกภาคส่วน จิตอาสาและพี่น้องประชาชนทุกคน ที่ร่วมใจกันทํากิจกรรมอันมีคุณูปการต่อสังคม เพื่อสืบสานพระราชปณิธานจิตอาสาของพระบาทสมเด็จสมเด็จพระเจ้าอยู่หัวให้ยั่งยืนด้วยการเป็นผู้ให้ เป็นผู้มีจิตสาธารณะ และขอให้การดําเนินกิจกรรมในครั้งนี้บรรลุผลสําเร็จทุกประการ
บัดนี้ ได้เวลาอันสมควรแล้ว ผมขอเปิดกิจกรรมจิตอาสาทําความสะอาดคลอง ในพื้นที่ 50 เขต 200 คลอง เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลวันเฉลิมพระชนมพรรษา 6 รอบ 28 กรกฎาคม 2567 และขอเชิญทุกท่านร่วมปฏิบัติการจิตอาสาโดยพร้อมเพรียงกัน ขอบคุณครับ
******
รัฐบาลไทย-ข่าวทำเนียบรัฐบาล-​“ดร. นลินี ทวีสิน” ผู้แทนการค้าไทย หารือบริษัทผู้นำด้านธุรกิจเครื่องดื่มแอลกอฮอล์ หาแนวทางการส่งเสริมการท่องเที่ยวและเศรษฐกิจ ผ่านการลดภาษีนำเข้า และขยายเวลาขาย
วันพฤหัสบดีที่ 21 มีนาคม 2567
21/03/2567
​“ดร. นลินี ทวีสิน” ผู้แทนการค้าไทย หารือบริษัทผู้นําด้านธุรกิจเครื่องดื่มแอลกอฮอล์ หาแนวทางการส่งเสริมการท่องเที่ยวและเศรษฐกิจ ผ่านการลดภาษีนําเข้า และขยายเวลาขาย
​“ดร. นลินี ทวีสิน” ผู้แทนการค้าไทย หารือบริษัทผู้นําด้านธุรกิจเครื่องดื่มแอลกอฮอล์ หาแนวทางการส่งเสริมการท่องเที่ยวและเศรษฐกิจ ผ่านการลดภาษีนําเข้า และขยายเวลาขาย เน้นย้ําต้องศึกษาผลดี-ผลเสียให้รอบด้าน
วันนี้ (21 มีนาคม 2567) บริษัทผู้นําด้านธุรกิจเครื่องดื่มแอลกอฮอล์ (บริษัท ดิอาจิโอ โมเอ็ท เฮนเนสซี่ ประเทศไทย) เข้าพบหารือ “ดร. นลินี ทวีสิน” ผู้แทนการค้าไทย ถึงแนวทางการส่งเสริมการท่องเที่ยวและเศรษฐกิจ ผ่านการลดภาษีเครื่องดื่มแอลกอฮอล์นําเข้า และขยายเวลาซื้อขาย ด้านผู้แทนการค้า เน้นย้ํา สุขภาพและความปลอดภัยของประชาชนเป็นประเด็นสําคัญ ต้องพิจารณาและศึกษาผลดี-ผลเสียอย่างถี่ถ้วน
ดร. นลินี ทวีสิน ผู้แทนการค้าไทย เปิดเผยหลังหารือกับ นาย ภูนีต นารัง กรรมการผู้จัดการ บริษัท ดิอาจิโอ โมเอ็ท เฮนเนสซี่ ประเทศไทย ว่า บริษัท ดิอาจิโอ โมเอ็ท เฮนเนสซี่ ได้ดําเนินธุรกิจในไทยมาแล้วกว่า 68 ปี นําเข้าและจัดจําหน่ายผลิตภัณฑ์เครื่องดื่มแอลกอฮอล์ชั้นนํา โดยทางบริษัทได้เสนอให้มีการลดภาษีนําเข้าและภาษีสรรพสามิตรสําหรับสุราและเครื่องดื่มแอลกอฮอล์นําเข้าชนิดต่าง ๆ รวมถึงเสนอให้มีการขยายเวลาขายเครื่องดื่ม รวมถึงยกเลิกกฎระเบียบห้ามขายเครื่องดื่มแอลกอฮอล์ระหว่างเวลา 14.00 – 17.00 น. ซึ่งเชื่อว่าจะเป็นปัจจัยสําคัญในการสนับสนุนการท่องเที่ยว และเศรษฐกิจของไทยรวมถึงยังเป็นการแก้ไขปัญหาสินค้าหนีภาษีอีกด้วย
ผู้แทนการค้าไทย เปิดเผยเพิ่มเติมว่า อย่างไรก็ดี การพิจารณาเรื่องเหล่านี้จะต้องพิจารณาอย่างถี่ถ้วนและรอบคอบ โดยยึดเอาความปลอดภัยและสุขภาพของประชาชนเป็นสําคัญ ซึ่งขณะนี้คณะกรรมการนโยบายเครื่องดื่มแอลกอฮอล์แห่งชาติ ที่มีนายสมศักดิ์ เทพสุทิน รองนายกรัฐมนตรีเป็นประธานคณะกรรมการ อยู่ระหว่างการพิจารณาเรื่องเหล่านี้
“การลดภาษีเครื่องดื่มแอลกอฮอล์และการขยายเวลาซื้อขายต้องมีการพิจารณาอย่างรอบด้าน ไม่เพียงแต่ต่อสุขภาพและความปลอดภัยของประชาชนเท่านั้น แต่ยังต้องพิจารณาถึงผลกระทบต่อสังคมในวงกว้างด้วย โดยทางภาครัฐจะเร่งหาวิธีจัดการเพื่อลดผลกระทบเหล่านี้ ในขณะที่ยังคงให้ความสําคัญกับการส่งเสริมเศรษฐกิจและการท่องเที่ยวของประเทศ” ดร. นลินี กล่าวทิ้งท้าย
รัฐบาลไทย-ข่าวทำเนียบรัฐบาล-​PM meets with UK Secretary of State for Foreign, Commonwealth, and Development Affairs
วันพฤหัสบดีที่ 21 มีนาคม 2567
21/03/2567
​PM meets with UK Secretary of State for Foreign, Commonwealth, and Development Affairs
​PM meets with UK Secretary of State for Foreign, Commonwealth, and Development Affairs
March 20, 2024, at 15.00 hrs, at the Ivory Room, Thai Khu Fah Building, Government House, the Right Honourable the Lord Cameron of Chipping Norton, Secretary of State for Foreign, Commonwealth, and Development Affairs of the United Kingdom of Great Britain and Northern Ireland, paid a courtesy call on Prime Minister and Minister of Finance Srettha Thavisin on occasion of his official visit to Thailand. Government Spokesperson Chai Wacharonke disclosed gist of the meeting as follows:
Both the Prime Minister and Lord Cameron were pleased with the elevation of bilateral relations to strategic partnership, following the signing ceremony of “Thailand-UK Strategic Partnership Roadmap” between the Foreign Ministers of the two countries at the Ministry of Foreign Affairs earlier in the day. United Kingdom is the first European country that has forged strategic partnership with Thailand. The two parties affirmed close relations and cooperation in all dimensions, and expressed hope that the official visit of Lord Cameron would further strengthen cooperation, especially in the fields of science and technology, security, and education, among others.
On economic cooperation, the Prime Minister underscored the Thai Government’s priority on economic revitalization through expanding foreign markets, and attracting foreign investments in a bid to increase income of the Thai people. He extended an invitation for UK to take part in advancing the Thai economy. Lord Cameron was keen to reinforce economic cooperation with Thailand, and hoped for an increase of investment between the two countries.
In his visit to Thailand, Lord Cameron had a chance to meet with Thai security agency to discuss security cooperation. He also thanked Thailand for its support on UK’s participation in the ASEAN Defense Ministers Meeting Plus (ADMM+). The Prime Minister was hoping to tighten close security cooperation both at the bilateral and multilateral levels. He also commended UK’s advancement in sciences, technology, and innovation, on which Lord Cameron expressed interest to reinforce cooperation with Thailand under the framework of UK’s International Science Partnership Fund (ISPF).
Lord Cameron marveled Thailand as world’s leading tourist destination with an increasing number of UK tourists traveling to the country each year. The Prime Minister stated that the Government strives to promote visa facilitation for Thai nationals to stimulate tourism and ease of doing business.
The two parties also had a constructive exchange of views on the current global situations, i.e., Myanmar, Russia-Ukraine, and the Middle East. According to the Prime Minister, Thailand supports the efforts to find a peaceful settlement to the situations through dialogue.
รัฐบาลไทย-ข่าวทำเนียบรัฐบาล-กบข. แจงไม่ได้ลงทุนในกองทุนรวม URBNPF
วันพฤหัสบดีที่ 21 มีนาคม 2567
21/03/2567
กบข. แจงไม่ได้ลงทุนในกองทุนรวม URBNPF
ตามที่ ตลท.เตือนผู้ลงทุนให้ใช้ความระมัดระวังก่อนตัดสินใจลงทุนในการซื้อขายหลักทรัพย์ กองทุนรวมสิทธิการเช่าอสังหาริมทรัพย์เออร์บานา (URBNPF) เนื่องจากกองทุนอาจมีเหตุถูกบอกเลิกสัญญาสิทธิการเช่าและเลิกกองทุนรวมนั้น
นายทรงพล ชีวะปัญญาโรจน์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ตามที่ตลาดหลักทรัพย์แห่งประเทศไทยเตือนผู้ลงทุนให้ใช้ความระมัดระวังก่อนตัดสินใจลงทุนในการซื้อขายหลักทรัพย์ กองทุนรวมสิทธิการเช่าอสังหาริมทรัพย์เออร์บานา (URBNPF) เนื่องจากกองทุนอาจมีเหตุถูกบอกเลิกสัญญาสิทธิการเช่าและเลิกกองทุนรวมนั้น กบข. ขอแจ้งให้ทราบว่า กบข. ไม่มีการลงทุนในกองทุนรวม URBNPF และไม่ได้รับผลกระทบหากกองทุนรวมดังกล่าวมีมูลค่าเท่ากับศูนย์
โดย กบข. มีการลงทุนในกองทุนอสังหาริมทรัพย์ไทย ประมาณ 4,600 ล้านบาท หรือคิดเป็น 0.97% ของเงินกองทุนส่วนสมาชิก (ข้อมูล ณ 29 ก.พ. 67) ซึ่ง กบข. ได้ติดตามสถานการณ์การลงทุนอย่างใกล้ชิด มีการทบทวนสินทรัพย์ลงทุนอยู่เสมอ และเน้นลงทุนในหน่วยลงทุนของกองทุนรวมอสังหาริมทรัพย์ (Property Fund) กองทรัสต์เพื่อการลงทุนในอสังหาริมทรัพย์ (REIT) หน่วยลงทุนของกองทุนรวมโครงสร้างพื้นฐาน (Infrastructure Fund) ที่มีมูลค่าตลาด มากกว่า 5,000 ล้านบาท โดยกองทุนจะต้องลงทุนในสินทรัพย์ที่มีกรรมสิทธิ์ (Freehold) หรือมีสิทธิการเช่า (Leasehold) อายุคงเหลือไม่น้อยกว่า 15 ปี และมีรายได้ไม่กระจุกตัวกับผู้เช่าเพียงรายเดียว
ทั้งนี้ กบข. มีเป้าหมายในการลงทุนเพื่อสร้างผลตอบแทนที่ดีในระยะยาวให้แก่สมาชิก และลงทุนภายใต้กรอบการลงทุนที่กําหนด จึงขอให้สมาชิกคลายความกังวล
รัฐบาลไทย-ข่าวทำเนียบรัฐบาล-ดีอี เปิดงานสัมมนาเชิงปฏิบัติการ“สานสัมพันธ์เครือข่ายภาครัฐ GCC 1111 ประจำปี 2567”
วันพฤหัสบดีที่ 21 มีนาคม 2567
ดีอี เปิดงานสัมมนาเชิงปฏิบัติการ“สานสัมพันธ์เครือข่ายภาครัฐ GCC 1111 ประจําปี 2567”
ดีอี เปิดงานสัมมนาเชิงปฏิบัติการ“สานสัมพันธ์เครือข่ายภาครัฐ GCC 1111 ประจําปี 2567”
วันนี้ (21 มีนาคม 2567) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม เป็นประธานการจัดสัมมนาเชิงปฏิบัติการ“สานสัมพันธ์เครือข่ายภาครัฐ GCC 1111 ประจําปี 2567” ภายใต้โครงการโครงการศูนย์บริการข้อมูลภาครัฐเพื่อประชาชน (Government Contact Center : GCC 1111) เพื่อให้เครือข่ายภาครัฐได้ตระหนักถึงความสําคัญในการบูรณาการความร่วมมือระหว่างเครือข่ายภาครัฐ และรับทราบแนวโน้มเทคโนโลยีการให้บริการเกี่ยวกับศูนย์บริการข้อมูลภาครัฐเพื่อประชาชน รวมถึงเป็นการแลกเปลี่ยนแนวคิดเพื่อนําไปพัฒนาการให้บริการ พร้อมทั้งจัดให้มีการบรรยายในหัวข้อ “รู้รอดปลอดภัยออนไลน์” เพื่อสร้างความตระหนักรู้เท่าทันภัยทางออนไลน์ โดยวิทยากรจาก กองบัญชาการตํารวจสืบสวนสอบสวนอาชญากรรมทางเทคโนโลยี พร้อมด้วยการจัดกิจกรรมเพื่อเป็นการเสริมสร้างความสัมพันธ์อันดีระหว่างเครือข่ายภาครัฐ และผู้ปฏิบัติงานศูนย์ฯ ณ โรงแรม YUU RESIDENCE SRIRACHA จ.ชลบุรี
โดยโครงการศูนย์บริการข้อมูลภาครัฐเพื่อประชาชน (GCC 1111) เป็นโครงการที่เกิดขึ้นตามมติคณะรัฐมนตรี มอบหมายให้ บริษัท โทรคมนาคมแห่งชาติ จํากัด (มหาชน) เป็นผู้รับผิดชอบดําเนินการภายใต้การกํากับดูแลของกระทรวงดิจิทัลเพื่อเศรษฐกิจและสังคม และได้เปิดให้บริการอย่างเป็นทางการ มาตั้งแต่วันที่ 1 เมษายน 2547 มีภารกิจสําคัญในการให้บริการข้อมูลแก่ประชาชน ประกอบด้วยการให้บริการข้อมูลองค์กร ข้อมูลบริการ ข้อมูลการติดต่อ และข่าวสาร รวมถึง บริการรับเรื่องร้องเรียนของหน่วยงานภาครัฐทั้ง 20 กระทรวง ส่วนงาน ที่ไม่สังกัดสํานักนายกรัฐมนตรี กระทรวง หรือทบวง และส่วนราชการอื่น ๆ โดยแต่ละหน่วยงานของภาครัฐ จะมอบหมาย ให้มีผู้แทนเครือข่ายภาครัฐในการสนับสนุนด้านข้อมูลของหน่วยงาน และประสานความร่วมมือกับผู้ปฏิบัติงานของ GCC 1111 ในการพัฒนาคุณภาพการให้บริการของโครงการ GCC 1111
----------------------------
รัฐบาลไทย-ข่าวทำเนียบรัฐบาล-ธรรมนาวา "วัง" "หลักปฏิบัติเพื่อความพ้นทุกข์"
วันพฤหัสบดีที่ 21 มีนาคม 2567
ธรรมนาวา "วัง" "หลักปฏิบัติเพื่อความพ้นทุกข์"
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานภาพวาดฝีพระหัตถ์พร้อมคติธรรม ธรรมนาวา “วัง” ซึ่งประกอบด้วยหลักปฏิบัติเพื่อความพ้นทุกข์ แบบวิธีระลึกถึงคุณพระรัตนตรัย และหลักอริยสัจ ๔
ขอขอบคุณภาพและข้อมูลจาก : สํานักงานพระพุทธศาสนาแห่งชาติ
#พระราชพิธีมหามงคลเฉลิมพระชนมพรรษา๖รอบ
รัฐบาลไทย-ข่าวทำเนียบรัฐบาล-​รัฐบาลเป็นห่วงในสุขภาพประชาชน ขอให้เฝ้าระวัง ใช้อุปกรณ์ป้องกันตนเอง และติดตามข่าวสารหรือใช้แอปพลิเคชันตรวจสอบคุณภาพอากาศเสมอ
วันพฤหัสบดีที่ 21 มีนาคม 2567
21/03/2567
​รัฐบาลเป็นห่วงในสุขภาพประชาชน ขอให้เฝ้าระวัง ใช้อุปกรณ์ป้องกันตนเอง และติดตามข่าวสารหรือใช้แอปพลิเคชันตรวจสอบคุณภาพอากาศเสมอ
​รัฐบาลเป็นห่วงในสุขภาพประชาชน ขอให้เฝ้าระวัง ใช้อุปกรณ์ป้องกันตนเอง และติดตามข่าวสารหรือใช้แอปพลิเคชันตรวจสอบคุณภาพอากาศเสมอ
วันนี้ (21 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า กรณีเกิดกลิ่นเหม็นไหม้และมีหมอกปกคลุมในหลายพื้นที่ทั่วกรุงเทพฯ และปริมณฑล ตั้งแต่คืนวันที่ 20 มีนาคม 2567 ที่ผ่านมา นายสนธิ คชวัฒน์ ผู้ทรงคุณวุฒิด้านสิ่งแวดล้อมและสุขภาพ ชมรมนักวิชาการสิ่งแวดล้อมไทยได้อธิบายว่า​ สาเหตุดังกล่าวมาจากการจราจรที่หนาแน่น รวมถึงควันเสียจากรถยนต์ ประกอบกับมีอากาศร้อนจัดติดกันหลายวัน จนเมื่อมีฝนตกหนักทําให้เกิดก๊าซซัลเฟอร์ไดออกไซด์ (Sulfur dioxide: SO2) ซึ่งเป็นก๊าซที่มีกลิ่นรุนแรงเกิดจากการเผาไหม้เชื้อเพลิง ซึ่งเมื่อรวมกันทําให้เกิดปฏิกิริยากลายเป็นกรดซัลฟิวริก คล้ายกลิ่นกํามะถัน ทําให้มีกลิ่นเหม็นไหม้กระจายไปทั่ว อย่างไรนายสนธิ คชวัฒน์ ผู้ทรงคุณวุฒิด้านสิ่งแวดล้อมและสุขภาพ ชมรมนักวิชาการสิ่งแวดล้อมไทยกลิ่นอาจจางไปแล้ว แต่ที่ยังมีกลิ่นอยู่เนื่องจากหลังจากฝนตกหนักแล้ว ลมไม่ค่อยแรง ทําให้อากาศไม่ถูกพัดไปไหน ทําให้กลิ่นยังคงอยู่ ซึ่งถ้ามีลมแรงกว่านี้ก็จะช่วยให้กลิ่นเหม็นไหม้หายไปได้
รองโฆษกประจําสํานักนายกรัฐมนตรี ยังกล่าวเพิ่มเติมว่า ปรากฏการณ์ดังกล่าวเป็นสภาพชั่วคราว แต่ขอให้ประชาชนพึงระวัง สวมใส่หน้ากากป้องกันฝุ่น PM 2.5 ตลอดเวลา หลีกเลี่ยงกิจกรรมกลางแจ้ง ขอให้ติดตามข่าวสารหรือใช้แอปพลิเคชันตรวจสอบคุณภาพอากาศเสมอ เพื่อหลีกเลี่ยงการอยู่ในพื้นที่ที่มีฝุ่นละอองหนาแน่น หากมีอาการผิดปกติ อาทิ ไอ จามรุนแรง ระคายเคืองผิวหนัง แน่นหน้าอก และแสบตา ให้เข้าพบแพทย์ รวมถึงผู้ที่มีโรคประจําตัว และผู้ที่อยู่ในกลุ่มเสี่ยง ให้เฝ้าระวังเป็นพิเศษ หรือหากมีข้อกังวลเกี่ยวกับผลกระทบจากฝุ่น PM2.5 สามารถปรึกษาหรือรับบริการได้ที่หน่วยงานสาธารณสุขทั่วประเทศ หรือสอบถามสายด่วนกรมอนามัย 1478 หรือ สายด่วนกรมควบคุมโรค 1422
“รัฐบาลให้ความสําคัญกับการแก้ไขปัญหาและดูแลสุขภาพประชาชนจากฝุ่น PM2.5 สั่งการให้หน่วยงานที่เกี่ยวข้องทํางานร่วมกัน โดยกระทรวงสาธารณสุขได้กําหนดแนวทางการดําเนินงานด้านการสาธารณสุข ทั้งการส่งเสริม ป้องกัน และรักษา และมุ่งเน้นการสื่อสารให้คําแนะนําในการป้องกันตนเอง ทั้งนี้ รัฐบาลเป็นห่วงในสุขภาพของประชาชน ขอให้เฝ้าระวัง ลดเวลาการทํากิจกรรมกลางแจ้ง หรือใช้อุปกรณ์ป้องกันตนเอง และขอติดตามข่าวสารหรือใช้แอปพลิเคชันตรวจสอบคุณภาพอากาศเสมอ” นางรัดเกล้า กล่าว
รัฐบาลไทย-ข่าวทำเนียบรัฐบาล-“คารม” เผยกรมการจัดหางาน ใช้มาตรการเชิงรุกกวาดล้างต่างชาติแย่งอาชีพคนไทย ปีงบ 67 ตรวจสอบแล้วกว่า 3 แสนราย พบกระทำผิด 1,689 คน
วันพฤหัสบดีที่ 21 มีนาคม 2567
21/03/2567
“คารม” เผยกรมการจัดหางาน ใช้มาตรการเชิงรุกกวาดล้างต่างชาติแย่งอาชีพคนไทย ปีงบ 67 ตรวจสอบแล้วกว่า 3 แสนราย พบกระทําผิด 1,689 คน
“คารม” เผยกรมการจัดหางาน ใช้มาตรการเชิงรุกกวาดล้างต่างชาติแย่งอาชีพคนไทย ปีงบ 67 ตรวจสอบแล้วกว่า 3 แสนราย พบกระทําผิด 1,689 คน
วันนี้ (21 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดถึง กรณีพบคนต่างชาติ เช่น สัญชาติเมียนมา กัมพูชา เวียดนาม จีน รัสเซีย และอินเดียเดินทางเข้าประเทศไทยแย่งอาชีพคนไทย โดยเฉพาะในตลาดนัด ตลาดสด ร้านทําเล็บ อู่ซ่อมรถ แผงค้าขาย รถเข็น ผับบาร์ตามแหล่งท่องเที่ยว และย่านการค้าซึ่งเป็นที่นิยมทั้งในกลุ่มชาวไทยและนักท่องเที่ยวต่างชาติ จนกระทบต่อบรรดาผู้ประกอบการในพื้นที่ นั้น
นายคารม กล่าวว่า กรมการจัดหางาน กระทรวงแรงงานใช้มาตรการเชิงรุกตรวจสอบต่างชาติแย่งงานคนไทยทั่วประเทศโดยไม่แจ้งล่วงหน้า เผยตรวจสอบสถานประกอบการแล้ว 25,628 แห่ง ดําเนินคดี 820 แห่ง ตรวจสอบคนต่างชาติ จํานวน 306,577 คน ดําเนินคดีแล้ว 1,689 คน เป็นความผิดแย่งอาชีพคนไทย 721 คน ส่วนมากคนต่างชาติจะอาศัยอยู่ตามจังหวัดใหญ่ ๆ เช่น กรุงเทพมหานคร และปริมณฑล ภูเก็ต สมุย พัทยา และเชียงใหม่ ซึ่งเป็นแหล่งประกอบอาชีพคนไทย และย่านการค้าแหล่งเศรษฐกิจสําคัญที่พบเห็นแรงงานต่างชาติทํางานจํานวนมาก
นายคารม กล่าวต่อไปว่า จากผลการดําเนินการของกรมการจัดหางาน ปีงบประมาณ 2567 (วันที่ 1 ตุลาคม 2566 – 18 มีนาคม 2567) มีการเข้าตรวจสอบสถานประกอบการที่จ้างแรงงานต่างชาติทั่วประเทศแล้ว จํานวน 25,628 แห่ง ดําเนินคดี 820 แห่ง และตรวจสอบคนต่างชาติ จํานวน 306,577 คน แยกเป็นสัญชาติเมียนมา 232,106 คน กัมพูชา 42,698 คน ลาว 18,001 คน เวียดนาม 236 คน และสัญชาติอื่น ๆ 13,536 คน มีการดําเนินคดีทั้งสิ้น 1,689 คน แยกเป็นสัญชาติเมียนมา 875 คน กัมพูชา 318 คน ลาว 231 คน เวียดนาม 87 คน และสัญชาติอื่น ๆ 178 คน ซึ่งพบเป็นการแย่งอาชีพคนไทย ทั้งสิ้น 721 คน แยกเป็นสัญชาติเมียนมา 316 คน กัมพูชา 175 คน ลาว 106 คน อินเดีย 65 คน เวียดนาม 42 คน จีน 5 คน และสัญชาติอื่น ๆ 12 คน โดยอาชีพที่พบคนต่างชาติแย่งอาชีพมากที่สุด ได้แก่ งานเร่ขายสินค้า งานตัดผม งานขับขี่ยานพาหนะ และงานนวด ตามลําดับ และงานที่คนต่างชาติถูกดําเนินคดีเพราะไม่ปฏิบัติตามเงื่อนไข ได้แก่ งานขายของหน้าร้าน งานช่างก่อสร้าง งานกรรมกร ตามลําดับ
รัฐบาลไทย-ข่าวทำเนียบรัฐบาล-รมว.กห. สั่ง Kick Off “โครงการทหารออนไลน์ ระยะที่ 2”  หวังกระตุ้นยอดสมัครทหารกองประจำการก่อนต้นเมษายนนี้
วันพฤหัสบดีที่ 21 มีนาคม 2567
รมว.กห. สั่ง Kick Off “โครงการทหารออนไลน์ ระยะที่ 2”  หวังกระตุ้นยอดสมัครทหารกองประจําการก่อนต้นเมษายนนี้
นายสุทินฯ รมว.กห. สั่ง Kick Off  “โครงการทหารออนไลน์ ระยะที่ 2”  หวังกระตุ้นยอดสมัครทหารกองประจําการก่อนต้นเมษายนนี้
วันที่ 12 มีนาคม 2567 ห้องประชุมสํานักงานรัฐมนตรีกลาโหม ชั้น 9 อาคารสํานักงานปลัดกระทรวงกลาโหม (ศรีสมาน) นายสุทิน คลังแสง รัฐมนตรีว่าการกระทรวงกลาโหม เป็นประธานการประชุม “โครงการทหารออนไลน์  ระยะที่ 2” เพื่อเตรียมการประชาสัมพันธ์ กระตุ้น และสร้างแรงจูงใจให้มีผู้เข้าร่วมโครงการมากขึ้น ก่อนการเกณฑ์ทหารในห้วงต้นเดือนเมษายน 2567 ซึ่งในที่ประชุมฯ นายสุทิน คลังแสง รมว.กห.ได้เน้นย้ําและสั่งการให้ดําเนินการใน 4 ประเด็น ได้แก่
1) เน้นการประชาสัมพันธ์ทางสื่อสังคมออนไลน์ทุกประเภท อาทิ Facebook TikTok YouTube และคลิปสั้น รวมถึง  สื่อวิทยุ และโทรทัศน์ต่างๆ ของกองทัพ โดยในขั้นต้น รมว.กห. จะให้สัมภาษณ์ ททบ.5 ในรายการ “สุทิน ทอล์ก” ในวันพฤหัสบดีที่ 14 มีนาคม 2567 เวลา 15:30 น. นอกจากนี้ จะมีการประกวดแข่งขันการทํา TikTok เพื่อใช้ในการประชาสัมพันธ์โครงการฯ ดังกล่าว ซึ่งจะประกาศผลรางวัล ใน 30 มีนาคม 2567 นี้ และจะขยายผลทางสื่อต่างๆ ต่อไป
2) ให้มีการพบปะและพูดคุยกับ สัสดีทั่วประเทศ ในลักษณะห้องประชุมรวม โดยผ่านระบบ Zoom Cloud Meetings (กําหนดขั้นต้นใน 20 มีนาคม 2567 เวลา 15:00 น. ณ ห้องประชุมวิทยาลัยป้องกันราชอาณาจักร (วิภาวดีฯ) และมอบให้หน่วยบัญชาการรักษาดินแดน (นรด.) กองทัพบก เป็นผู้ประสานงานจัดการประชุมฯ
3) จัดการหารือร่วมกับรัฐมนตรีว่าการกระทรวงมหาดไทย เพื่อร่วมเน้นย้ําให้กํานัน และผู้ใหญ่บ้าน ช่วยกันรณรงค์และเชิญชวนให้ชายไทยสมัครโครงการทหารออนไลน์เพิ่มมากขึ้น
4) ให้จัดกิจกรรมโหมโรงโครงการทหารออนไลน์อย่างต่อเนื่องจากที่เคยจัดกิจกรรมในครั้งแรกเมื่อ 26 ธันวาคม 2566 โดยในครั้งนี้จะจัดในลักษณะของ Mini Concert แล้วให้มีการถ่ายทอดสดผ่านทางสถานีโทรทัศน์ช่อง 5 ช่อง 7 และ NBT ซึ่งกําหนดจัดขึ้น ณ ลานหน้า Central World ในวันที่ 24 มีนาคม 2567 เวลา 16:00 น. เป็นต้นไป
รัฐบาลไทย-ข่าวทำเนียบรัฐบาล-​นายกฯ หารือ รองประธาน World Bank ย้ำความพร้อมของไทยในการเป็นเจ้าภาพ 2026 Annual Meetings พร้อมหารือแนวทางส่งเสริมความร่วมมือด้านการศึกษา แรงงาน และการบริหารจัดการน้ำ
วันพฤหัสบดีที่ 21 มีนาคม 2567
21/03/2567
​นายกฯ หารือ รองประธาน World Bank ย้ําความพร้อมของไทยในการเป็นเจ้าภาพ 2026 Annual Meetings พร้อมหารือแนวทางส่งเสริมความร่วมมือด้านการศึกษา แรงงาน และการบริหารจัดการน้ํา
​นายกฯ หารือ รองประธาน World Bank ย้ําความพร้อมของไทยในการเป็นเจ้าภาพ 2026 Annual Meetings พร้อมหารือแนวทางส่งเสริมความร่วมมือด้านการศึกษา แรงงาน และการบริหารจัดการน้ํา
วันนี้ (21 มีนาคม 2567) เวลา 14.00 น. ณ ตึกไทยคู่ฟ้า ทําเนียบรัฐบาล นางมานูเอลา เฟอร์โร (Ms. Manuella Ferro) รองประธานธนาคารโลกประจําภูมิภาคเอเชียตะวันออกและแปซิฟิก เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อหารือประเด็นความร่วมมือระหว่างประเทศไทยกับธนาคารโลก โดยสรุปสาระสําคัญของการหารือ ดังนี้
นายกรัฐมนตรีต้อนรับรองประธานธนาคารโลกประจําภูมิภาคเอเชียตะวันออกและแปซิฟิก ในโอกาสการเยือนไทยอย่างเป็นทางการ เชื่อมั่นว่าการเยือนครั้งนี้จะเป็นโอกาสสําหรับความร่วมมือที่มีความหมายระหว่างทั้งสองฝ่ายต่อไปในอนาคต โดยเฉพาะในโอกาสที่ไทยจะเป็นเจ้าภาพจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ ในปี 2569 (2026 Annual Meetings) ของ IMF และ World Bank ซึ่งจะเป็นโอกาสกระตุ้นกิจกรรมทางเศรษฐกิจและการท่องเที่ยว ตลอดจนเชื่อมั่นในศักยภาพการจัดงานของไทย และเป็นอีกเวทีเพื่อจัดแสดงศิลปะ วัฒนธรรม และอาหารอันเป็นเอกลักษณ์ของไทยสู่สายตาชาวโลก
โอกาสนี้ ทั้งสองฝ่ายได้หารือแลกเปลี่ยนความคิดเห็นในประเด็นสําคัญร่วมกัน อาทิ นโยบายการยกระดับคุณภาพแรงงาน แผนการดึงดูดผู้มีทักษะ Talent นโยบายด้านการศึกษา และการบริหารจัดการน้ํา ซึ่งรองประธานธนาคารโลกฯ ยืนยันพร้อมให้การสนับสนุนไทยในด้านการแลกเปลี่ยนองค์ความรู้ ผู้เชี่ยวชาญ และด้านการเงิน ในโครงการการลงทุนที่จะเป็นประโยชน์ต่อประชาชน
นอกจากนี้ รองประธานธนาคารโลกฯ ชื่นชมการดําเนินนโยบายเพื่อดึงดูดการลงทุนของไทย โดยใช้แนวทางด้านความยั่งยืน (Sustainability) ควบคู่กับนโยบายด้านการต่างประเทศของไทยที่วางตัวเป็นกลางท่ามกลางกระแสความขัดแย้งในเวทีโลก ซึ่งนายกรัฐมนตรีได้เน้นย้ําเพื่อสร้างความมั่นใจว่า ประเทศไทยมีหลักคิดที่จะไม่เป็นคู่ขัดแย้งกับใคร “เราคือ Global Citizen ที่รักษาความเป็นกลางระหว่างทุกขั้ว”
รัฐบาลไทย-ข่าวทำเนียบรัฐบาล-“วราวุธ” เผย พม. จ่อ ออกบัตรผู้แสดงความสามารถ ให้ ‘น้องเจ้าขุน’ ใช้ความสามารถวาดภาพ หารายได้เลี้ยงครอบครัว
วันพฤหัสบดีที่ 21 มีนาคม 2567
“วราวุธ” เผย พม. จ่อ ออกบัตรผู้แสดงความสามารถ ให้ ‘น้องเจ้าขุน’ ใช้ความสามารถวาดภาพ หารายได้เลี้ยงครอบครัว
“วราวุธ” เผย พม. จ่อ ออกบัตรผู้แสดงความสามารถ ให้ ‘น้องเจ้าขุน’ ใช้ความสามารถวาดภาพ หารายได้เลี้ยงครอบครัว
วันที่ 21 มีนาคม 2567 ที่กระทรวงการพัฒนาสังคมและความมั่นคงของมนุษย์ สะพานขาว กทม. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงกรณี ด.ช.รัฐกิจ ป้อสีลา (น้องเจ้าขุน) เด็กชายพิการ อายุ 9 ปี วาดภาพประมูลเลี้ยงครอบครัว หาทุนการศึกษา ที่ได้กําชับสํานักงานพัฒนาสังคมและความมั่นคงของมนุษย์จังหวัดลําปาง เข้าดูแล ว่า ตนได้รับรายงานความคืบหน้าจากศูนย์คุ้มครองคนไร้ที่พึ่งจังหวัดลําปาง กระทรวง พม. ที่ได้ลงพื้นที่เยี่ยมบ้าน ทราบว่า น้องเจ้าขุนมีความพิการด้านการเคลื่อนไหวแต่กําเนิด ปัจจุบัน ศึกษาอยู่ชั้น ป.3 ที่จังหวัดลําปาง และอยู่ในความอุปการะของคุณป้า อายุ 60 ปี ซึ่งมีความพิการเช่นกัน ตั้งแต่น้องเจ้าขุน อายุ 3 ปี และจากข้อมูลทราบว่า มีการประมูลภาพเพื่อเลี้ยงครอบครัวและเป็นทุนการศึกษา อย่างไรก็ตาม คุณป้าและน้องเจ้าขุนได้รับเบี้ยความพิการและค่าตอบแทนจากการจ้างงานเป็นรายได้จํานวนหนึ่งด้วย
นายวราวุธ กล่าวว่า ทางศูนย์คุ้มครองคนไร้ที่พึ่งจังหวัดลําปาง กระทรวง พม. ได้แนะนําคุณป้าให้พาน้องเจ้าขุนไปออกบัตรผู้แสดงความสามารถ โดยทางศูนย์ฯ จะอํานวยความสะดวก ประสานสํานักงานพัฒนาสังคมและความมั่นคงของมนุษย์จังหวัดลําปาง เพื่อดําเนินการเรื่องการออกบัตรผู้แสดงความสามารถให้กับน้องเจ้าขุน จะได้ใช้ความสามารถต่างๆ ในการหารายได้เลี้ยงดูครอบครัว
นายวราวุธ กล่าวเพิ่มเติมว่า เมื่อน้องเจ้าขุนมีบัตรผู้แสดงความสามารถแล้ว จะได้ไปแสดงความสามารถการวาดภาพในหลายๆ พื้นที่ โดยปัจจุบัน ทางกระทรวง พม. และกรมอุทยานแห่งชาติ สัตว์ป่า และพันธุ์พืช ได้ทํางานร่วมกัน เพื่อให้ผู้มีบัตรแสดงความสามารถได้เข้าไปแสดงความสามารถในพื้นที่อุทยานได้ ดังนั้น น้องเจ้าขุนจะได้ไปแสดงความสามารถ เพื่อมีรายได้จากการขายภาพวาดให้กับนักท่องเที่ยวในอุทยานหลายแห่งทั่วประเทศได้ต่อไป
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #ผู้แสดงความสามารถ #น้องเจ้าขุน
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือ (MOU) การส่งเสริมการออมกับกองทุนการออมแห่งชาติ
วันพฤหัสบดีที่ 21 มีนาคม 2567
พิธีลงนามบันทึกข้อตกลงความร่วมมือ (MOU) การส่งเสริมการออมกับกองทุนการออมแห่งชาติ
รมว.กห.และเลขาธิการคณะกรรมการกองทุนการออมแห่งชาติ ตลอดจนสมาคมภริยาเหล่าทัพ ในการร่วมพิธีลงนามบันทึกข้อตกลงความร่วมมือ (MOU)
เมื่อวันที่ 1 มีนาคม 2567 ณ ห้องประชุมสุรศักดิ์มนตรี ศาลาว่าการกลาโหม นายสุทิน คลังแสง รัฐมนตรีว่าการกระทรวงกลาโหม เป็นสักขีพยานให้กับ ปล.กห., ผบ.ทสส., ผบ.ทบ., ผช.ผบ.ทร., ผช.ผบ.ทอ., รอง ปล.กค. (ปฏิบัติหน้าที่ประธานกรรมการกองทุนการออมแห่งชาติ) และเลขาธิการคณะกรรมการกองทุนการออมแห่งชาติ ตลอดจนสมาคมภริยาเหล่าทัพ ในการร่วมพิธีลงนามบันทึกข้อตกลงความร่วมมือ (MOU) การส่งเสริมการออมกับกองทุนการออมแห่งชาติ ระหว่างสํานักงานปลัดกระทรวงกลาโหม กองบัญชาการกองทัพไทยกองทัพบก กองทัพเรือ และกองทัพอากาศ กับกองทุนการออมแห่งชาติ เพื่อเสริมสร้างความแข็งแกร่งทางการเงินและการออมเพื่อวัยเกษียณ รวมทั้งผลักดันวิสัยทัศน์ร่วมกันในการมอบโอกาสอย่าง เท่าเทียมและทั่วถึงไปยังภาคประชาชนทั้งประเทศ
สําหรับบันทึกข้อตกลงฯ ถือเป็นช่องทางการออมขั้นพื้นฐานให้กับผู้ที่ยังไม่ได้รับความคุ้มครองเพื่อการชราภาพ โดยเฉพาะกลุ่มแรงงานนอกระบบ หรือผู้ประกอบอาชีพอิสระที่อยู่นอกระบบ รวมทั้งกําลังพลและบุคคลในครอบครัวทหารให้ได้รับผลประโยชน์ในรูปแบบบํานาญ
ในการนี้ นายสุทิน คลังแสง รมว.กห. ได้กล่าว “แสดงความรู้สึกยินดีในการลงนามบันทึกข้อตกลงฯ ซึ่งจะมีประโยชน์กับกําลังพลและครอบครัว ตลอดจนประชาชนทั่วไปที่มีการดําเนินการเกี่ยวกับการออม โดยจะเป็นพื้นฐานที่ต้องสร้างการมีอยู่มีกิน แต่ก็ต้องสร้างวินัยให้กับตนเองด้วย และเมื่อคุณภาพชีวิตดีขึ้นแล้วก็จะส่งผลในการสร้างความมั่นคงให้กับประเทศชาติ ทั้งนี้ โครงการนี้มีการออกแบบไว้เป็นอย่างดีและจะเป็นแรงจูงใจให้เกิดการออมต่อๆ ไปในอนาคต และเชื่อว่าจะส่งผลให้การปฏิบัติงานมีสิทธิภาพต่อไป  อีกด้วย”
รัฐบาลไทย-ข่าวทำเนียบรัฐบาล-“รองนายกฯสมศักดิ์” ถกคณะอนุกรรมการภาคเหนือ เห็นชอบเป้าหมายพัฒนา 17 จังหวัดภาคเหนือ 20 ปี พร้อมไฟเขียว งบประมาณตามแผนปฏิบัติราชการ 544 โครงการ มูลค่า 9,631 ล้านบาท
วันพฤหัสบดีที่ 21 มีนาคม 2567
21/03/2567
“รองนายกฯสมศักดิ์” ถกคณะอนุกรรมการภาคเหนือ เห็นชอบเป้าหมายพัฒนา 17 จังหวัดภาคเหนือ 20 ปี พร้อมไฟเขียว งบประมาณตามแผนปฏิบัติราชการ 544 โครงการ มูลค่า 9,631 ล้านบาท
“รองนายกฯสมศักดิ์” ถกคณะอนุกรรมการภาคเหนือ เห็นชอบเป้าหมายพัฒนา 17 จังหวัดภาคเหนือ 20 ปี พร้อมไฟเขียว งบประมาณตามแผนปฏิบัติราชการ 544 โครงการ มูลค่า 9,631 ล้านบาท ยัน ช่วยเร่งรัดโครงการแก้จนเต็มที่ หลังที่ผ่านมา เจอกับดักทางระเบียบ ทําให้โครงการล่าช้า
วันที่ 21 มีนาคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะอนุกรรมการประจําภาคเหนือ ครั้งที่ 1/2567 โดยมี นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ นายภูสิต สมจิตต์ ผู้ว่าราชการจังหวัดพิษณุโลก และคณะอนุกรรมการประจําภาคเหนือ เข้าร่วมประชุม ที่อาคารสํานักงานเลขาธิการคณะรัฐมนตรี ทําเนียบรัฐบาล
โดยนายสมศักดิ์ เปิดเผยว่า การประชุมคณะอนุกรรมการประจําภาคเหนือวันนี้ ได้พิจารณาเป้าหมายการพัฒนาจังหวัด 20 ปี พร้อมวัตถุประสงค์และทิศทางการพัฒนาในอนาคตของกลุ่มจังหวัดภาคเหนือ ซึ่งข้อพิจารณาทั้งหมด จะต้องนําเสนอต่อที่ประชุมคณะกรรมการนโยบายการบริหารงานเชิงพื้นที่แบบบูรณาการ (ก.น.บ.) ที่มีนายเศรษฐา ทวีสิน นายกรัฐมนตรี เป็นประธาน ต่อไป โดยที่ประชุมได้มีมติเห็นชอบเป้าหมายการพัฒนาจังหวัด 20 ปี ใน 17 จังหวัดภาคเหนือ และทิศทางการพัฒนาของกลุ่มจังหวัด 4 กลุ่มจังหวัดภาคเหนือ แต่มีข้อสังเกตุเพิ่มเติมคือ บางจังหวัดควรกําหนดเป้าหมายย่อย 5 ปี ให้เชื่อมโยงกับเป้าหมาย 20 ปีด้วย
นายสมศักดิ์ เปิดเผยอีกว่า ที่ประชุมยังให้ความเห็นชอบโครงการและวงเงินงบประมาณ ตามแผนปฎิบัติราชการประจําปีงบประมาณ 2568 ของ 17 จังหวัด และ 4 กลุ่มจังหวัดภาคเหนือ โดยมีโครงการและงบประมาณที่เห็นควรสนับสนุนเบื้องต้น จํานวน 544 โครงการ งบประมาณรวมทั้งสิ้น 9,631 ล้านบาท นอกจากนี้ ยังได้เห็นชอบข้อเสนอโครงการของส่วนราชการ ประจําปีงบประมาณ 2568 ที่สอดคล้องกับเป้าหมายและแนวทางการพัฒนาภาคเหนือ ปี 2566-2570 รวมจํานวน 102 โครงการ งบประมาณ 70,636 ล้านบาท
“ในที่ประชุม ยังได้มีการแสดงความคิดเห็นเกี่ยวกับการเห็นชอบโครงการในจังหวัดภาคเหนือ ที่เน้นแต่จังหวัดใหญ่ แต่จังหวัดรองลงมา ไม่ได้มีโครงการขนาดใหญ่ อาจทําให้การพัฒนาไม่สอดคล้องกัน รวมถึงมีข้อเสนอให้หน่วยงานที่เกี่ยวข้องกับงบประมาณ ช่วยลดความตึงลง เพราะหลายโครงการไม่เกิดขึ้นเพราะติดระเบียบ ทําให้การพัฒนาระหว่างจังหวัดยังไม่เชื่อมโยงกัน ซึ่งผมก็ได้เน้นย้ําว่า สิ่งที่เกิดขึ้นคือ กับดักทางระเบียบ ที่นําไปสู่สิ่งที่ทําให้เดินต่อไม่ได้ จนทําให้ไม่เกิดโครงการที่เป็นประโยชน์กับประชาชน ดังนั้น ผมก็ขอให้ทุกภาคส่วนมาช่วยกันเดินหน้า เพื่อประโยชน์ของประชาชนเป็นหลัก ซึ่งที่ผ่านมา สิ่งที่ทําให้โครงการล่าช้า ส่วนหนึ่งอาจเป็นเพราะติดระเบียบมากจนเกินไป แต่ผมขอยืนยันว่า จะเร่งรัดอย่างเต็มที่ โดยเฉพาะโครงการที่จะช่วยแก้ปัญหาความยากจนให้กับประชาชน” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-“ดีอี” ตั้งเป้าปี 68 เดินหน้าเจรจาความตกลงเขตการค้าเสรีด้านเศรษฐกิจดิจิทัลครบ 3 ภูมิภาค
วันพฤหัสบดีที่ 21 มีนาคม 2567
“ดีอี” ตั้งเป้าปี 68 เดินหน้าเจรจาความตกลงเขตการค้าเสรีด้านเศรษฐกิจดิจิทัลครบ 3 ภูมิภาค
นายประเสริฐฯ รมว.ดส. ตั้งเป้าปี 68 เดินหน้าเจรจาความตกลงเขตการค้าเสรีด้านเศรษฐกิจดิจิทัลครบ 3 ภูมิภาค
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า เพื่อ
สอดรับ “นโยบาย IGNITE Thailand” ของรัฐบาลในการเป็น ศูนย์กลางเศรษฐกิจดิจิทัล (Digital Economy
Hub) และการตั้งเป้าดึงอุตสาหกรรมแห่งอนาคต Digital for all Technology Innovation AI ให้มาขยายธุรกิจ
ในประเทศไทย โดยเฉพาะเทคโนโลยีHigh Tech ต่าง ๆ ทั้งการลงทุนโรงงานผลิต Semiconductor, การตั้งศูนย์
Data Center รองรับ Cloud Computing, การวิจัยและนํา AI มาใช้ประโยชน์ในประเทศไทย
ทั้งนี้กระทรวงดิจิทัลเพื่อเศรษฐกิจและสังมคม ได้เข้าร่วมการเจรจาความตกลงเขตการค้าเสรีในประเด็น
เศรษฐกิจดิจิทัล / การค้าดิจิทัล เพื่อรองรับนโยบาย การเป็น Digital Economy Hub โดยมีความตกลงที่จะแล้ว
เสร็จในปี2567 ได้แก่
1. ความตกลงเขตการค้าเสรีอาเซียน-ออสเตรเลีย-นิวซีแลนด์
2. ความตกลงการค้าเสรี(FTA) ไทย-สมาคมการค้าเสรีแห่งยุโรป
3. ความตกลงหุ้นส่วนทางเศรษฐกิจไทย-สหรัฐอาหรับเอมิเรตส์(UAE)
นอกจากนี้ยังมีความตกลงที่อยู่ระหว่างการเจรจาและจะแล้วเสร็จในปี2568 ได้แก่
1. ความตกลงการค้าเสรีอาเซียน-จีน ด้านเศรษฐกิจดิจิทัล
2. ความตกลงการค้าเสรีอาเซียน-แคนาดา และ
3. ความตกลงเศรษฐกิจดิจิทัลอาเซียน
ขณะเดียวกัน ยังมีความตกลงที่อยู่ระหว่างการขอเข้าร่วมการเจรจา ได้แก่ ความตกลงหุ้นส่วนด้าน
เศรษฐกิจดิจิทัล (Digital Economy Partnership Agreement: DEPA) ซึ่งเป็นสนธิสัญญาที่จะพัฒนาแนวทางการ
ทํางานระหว่างประเทศในด้านการค้าและความร่วมมือในเศรษฐกิจดิจิทัล เพื่อส่งเสริมความสามารถในการทํางาน
ร่วมกัน ในการพัฒนามาตรฐาน ระบบ และกฎเกณฑ์ของการค้าดิจิทัล
“ดีอีได้สั่งการหน่วยงานที่เกี่ยวข้องเตรียมความพร้อมและสนับสนุนเจรจาความตกลงเขตการค้าเสรีกับ
ประเทศต่างๆ อย่างเต็มที่ เพื่อให้ประเทศไทย เป็นประเทศที่เข้าสู่การเป็นดิจิทัลฮับ และการทําธุรกิจ S-Curve
อย่างแท้จริงและยั่งยืน” นายประเสริฐ กล่าว
รัฐบาลไทย-ข่าวทำเนียบรัฐบาล-ใกล้เข้ามาแล้ว การตรวจเลือกทหารฯ 67
วันพฤหัสบดีที่ 21 มีนาคม 2567
ใกล้เข้ามาแล้ว การตรวจเลือกทหารฯ 67
มาดูขั้นตอนการตรวจเลือกทหารกองเกินเข้ารับราชการทหารกองประจําการ จะมีขั้นตอนอะไรบ้าง รายละเอียดตามภาพด้านล่างเลยครับ
#ตรวจเลือกทหาร67 #ทหารกองประจําการ #ทหาร
ที่มา เพจเรารักกองทัพบก
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-ปลัดดีอี หารือคณะกรรมการพัฒนากฎหมายประจำกระทรวงดิจิทัลเพื่อเศรษฐกิจและสังคม ครั้งที่ 1/2567
วันพฤหัสบดีที่ 21 มีนาคม 2567
ปลัดดีอี หารือคณะกรรมการพัฒนากฎหมายประจํากระทรวงดิจิทัลเพื่อเศรษฐกิจและสังคม ครั้งที่ 1/2567
ปลัดดีอี หารือคณะกรรมการพัฒนากฎหมายประจํากระทรวงดิจิทัลเพื่อเศรษฐกิจและสังคม ครั้งที่ 1/2567
วันนี้ (21 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมคณะกรรมการพัฒนากฎหมายประจํากระทรวงดิจิทัลเพื่อเศรษฐกิจและสังคม ครั้งที่ 1/2567 โดยมีหน่วยงาน และผู้ที่เกี่ยวข้องเข้าร่วมประชุม ทั้งแบบออนไลน์และออนไซต์ ณ ห้องประชุม 601 กระทรวงดิจิทัลเพื่อเศรษฐกิจและสังคม
------------------------
รัฐบาลไทย-ข่าวทำเนียบรัฐบาล-​เลขาฯ ไพลิน ร่วมงานวันคล้ายวันสถาปนากรมส่งเสริมอุตสาหกรรม ครบรอบ 82 ปี
วันพฤหัสบดีที่ 21 มีนาคม 2567
21/03/2567
​เลขาฯ ไพลิน ร่วมงานวันคล้ายวันสถาปนากรมส่งเสริมอุตสาหกรรม ครบรอบ 82 ปี
​เลขาฯ ไพลิน ร่วมงานวันคล้ายวันสถาปนากรมส่งเสริมอุตสาหกรรม ครบรอบ 82 ปี
วันที่ 20 มีนาคม 2567 นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เป็นประธานในพิธีสงฆ์ เนื่องในงานวันคล้ายวันสถาปนากรมส่งเสริมอุตสาหกรรม ครบรอบ 82 ปี และร่วมถวายเพลพระสงฆ์จํานวน 9 รูป จากวัดอภัยทายารามและวัดบรมนิวาส ราชวรวิหาร โดยมีนายบรรจง สุกรีฑา รองปลัดกระทรวงอุตสาหกรรม นายศุภกิจ บุญศิริ นายเอกนิติ รมยานนท์ ผู้ตรวจราชการกระทรวงอุตสาหกรรม และอดีตผู้บริหารกระทรวงอุตสาหกรรม เข้าร่วม โดยมีนายภาสกร ชัยรัตน์ อธิบดีกรมส่งเสริมอุตสาหกรรม พร้อมด้วยผู้บริหาร ข้าราชการ และเจ้าหน้าที่กรมส่งเสริมอุตสาหกรรม ร่วมให้การต้อนรับ ณ ห้องโถงชั้น 6 อาคารกรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-ครม.ไฟเขียวโครงการ “โคแสนล้าน” นำร่อง เพิ่มรายได้ชุมชน
วันพฤหัสบดีที่ 21 มีนาคม 2567
ครม.ไฟเขียวโครงการ “โคแสนล้าน” นําร่อง เพิ่มรายได้ชุมชน
.....
ครม.ไฟเขียวโครงการ “โคแสนล้าน” นําร่อง เพิ่มรายได้ชุมชน
.
ที่ประชุม ครม. วันที่ (19 มี.ค. 2567) เห็นชอบในหลักการโครงการ “โคแสนล้าน” นําร่อง มอบหมายให้สํานักงานกองทุนหมู่บ้านและชุมชนเมืองแห่งชาติ (สทบ.) รับไปตั้งคณะทํางานพิจารณารายละเอียดและงบประมาณอีกครั้ง ก่อนเสนอ ครม.
.
โครงการ “โคแสนล้าน” นําร่อง เป็นโครงการเพื่อส่งเสริมการสร้างอาชีพ สร้างรายได้ให้ครัวเรือนสมาชิกกองทุนหมู่บ้านและชุมชนเมือง โดยชาวบ้านที่เข้าร่วมโครงการฯ จะได้รับคําแนะนําเกี่ยวการเลี้ยงโคจากกรมปศุสัตว์ นอกจากนี้ รัฐจะจัดหาตลาดเพื่อรองรับ โดยคาดว่าโครงการฯ จะช่วยสร้างรายได้ให้ครัวเรือนอย่างน้อย 240,000 บาท ต่อครัวเรือน จากต้นทุน 50,000 บาทหรือ 4.8 เท่า ภายในระยะเวลา 5 ปี
.
รายละเอียดโครงการฯ เพิ่มเติม:
- กลุ่มเป้าหมาย : กองทุนหมู่บ้านและชุมชนเมือง ที่มีประวัติการกู้เงินและชําระเงินดี
- งบประมาณโครงการ : กรอบวงเงินสินเชื่อ 5,000 ล้านบาท
- ประเภทสินเชื่อและระยะเวลากู้ : สินเชื่อระยะยาวระยะเวลาการชําระคืนเงินในปีที่ 3 นับจากวันลงนามในนิติกรรมสัญญา
- จํานวนเป้าหมายและวงเงินสําหรับกองทุนหมู่บ้านฯ: กําหนดเป้าหมายโครงการให้สมาชิกกองทุนหมู่บ้านฯ กู้ยืมเพื่อประกอบอาชีพเลี้ยงโค จํานวน 100,000 ครัวเรือน ครัวเรือนละ 50,000 บาท
.
ทั้งนี้ สมาชิกกองทุนหมู่บ้านฯ ที่ต้องการเข้าร่วมโครงการ สามารถแจ้งความประสงค์ต่อคณะกรรมการกองทุนหมู่บ้านเพื่อเป็นตัวแทนยื่นเสนอขอรับสนับสนุนสินเชื่อจากสถาบันการเงินในฐานะนิติบุคคลที่กําหนดตามแนวทางที่กําหนดต่อไป
.
อ่านข่าวเพิ่มเติม คลิก : https://www.thaigov.go.th/news/contents/details/80556
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. สัญจร จ.พะเยา เคาะแผนเพิ่มอัตรากำลัง รพ. มหาวิทยาลัยพะเยา คณะแพทยศาสตร์ 731 อัตรา
วันพฤหัสบดีที่ 21 มีนาคม 2567
ครม. สัญจร จ.พะเยา เคาะแผนเพิ่มอัตรากําลัง รพ. มหาวิทยาลัยพะเยา คณะแพทยศาสตร์ 731 อัตรา
.....
ครม. สัญจร จ.พะเยา เคาะแผนเพิ่มอัตรากําลัง รพ. มหาวิทยาลัยพะเยา คณะแพทยศาสตร์ 731 อัตรา
.
ที่ประชุม ครม. นอกสถานที่ครั้งที่ 2/2567 ณ พะเยา (19 มี.ค. 67) มีมติเห็นชอบแผนอัตรากําลังโรงพยาบาลมหาวิทยาลัยพะเยา คณะแพทยศาสตร์ มหาวิทยาลัยพะเยา ประจําปีงบประมาณ พ.ศ.2568 – 2571 จํานวน 731 อัตรา กรอบวงเงินรวม 208.08 ล้านบาท โดยมีเป้าหมายพัฒนา ดังนี้
.
1. ขยายศักยภาพเป็นโรงพยาบาลทั่วไปขนาดเล็ก ระดับ M1 ขนาด 200 เตียง รองรับการให้บริการสุขภาพแก่ประชาชนที่มีแนวโน้มสูงขึ้นและการขยายศักยภาพเป็นโรงพยาบาลทั่วไป ระดับ S
2. เพิ่มประสิทธิภาพการให้บริการของเขตสุขภาพที่ 1 ในเขตพื้นที่ล้านนาตะวันออก (จังหวัดเชียงราย ลําปาง แพร่ น่าน และพะเยา) เป็นหน่วยให้บริการที่เป็นโรงพยาบาลรับผู้ป่วยส่งต่อระดับสูง
3.พัฒนาเป็นสถานฝึกปฏิบัติการในชั้นคลินิกสําหรับนิสิตแพทย์ให้มีศักยภาพ เพื่อรองรับการจัดการเรียนการสอนทั้งก่อนปริญญาและหลังปริญญา
4. พัฒนาศูนย์ความเป็นเลิศทางการแพทย์ เช่น ศูนย์ตรวจสุขภาพ ศูนย์ดูแลผู้สูงอายุครบวงจร ศูนย์ความเป็นเลิศด้านการผ่าตัดผ่านกล้อง ศูนย์โรคหลอดเลือดสมอง
.
ซึ่งแผนอัตรากําลังฯ จะส่งผลต่อการเพิ่มอัตรากําลังและบุคลากร และภาระค่าใช้จ่ายในอนาคต จึงเห็นควรที่มหาวิทยาลัยพะเยาจะพิจารณาดําเนินการเท่าที่จําเป็นตามภารกิจหลัก โดยคํานึงถึงความครอบคลุมของทุกแหล่งเงินที่จะนํามาใช้จ่าย เพื่อให้เกิดประสิทธิภาพและคุ้มค่าในการใช้จ่ายงบประมาณ
.
อ่านมติครม. คลิก https://www.thaigov.go.th/news/contents/details/80546
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-วันนี้ ธ.ก.ส. จ่ายเงินค่าบริหารจัดการข้าวตามนโยบายรัฐบาล อีกกว่า 90 ล้านบาท แก่ชาวนากว่า 1.5 หมื่นครัวเรือน
วันพฤหัสบดีที่ 21 มีนาคม 2567
21/03/2567
วันนี้ ธ.ก.ส. จ่ายเงินค่าบริหารจัดการข้าวตามนโยบายรัฐบาล อีกกว่า 90 ล้านบาท แก่ชาวนากว่า 1.5 หมื่นครัวเรือน
วันนี้ ธ.ก.ส. โอนเงินตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว (ไร่ละพัน) ปีการผลิต 2566/67 เป็นรอบที่ 8 ทุกจังหวัดทั่วประเทศ ให้เกษตรกรอีกกว่า 1.5 หมื่นครัวเรือน เป็นเงินกว่า 90 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า วันนี้ ธ.ก.ส. ได้โอนเงินช่วยเหลือเกษตรกรผู้ปลูกข้าวตามโครงการสนับสนุนค่าบริหารจัดการและพัฒนาคุณภาพผลผลิตเป็นตามมติคณะรัฐมนตรีเมื่อวันที่ 14 พฤศจิกายน 2566 เป็นรอบที่ 8 โดยโอนเงินให้แก่เกษตรกรอีกจํานวน 1.5 หมื่นครัวเรือน เป็นเงินกว่า 90 ล้านบาท ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท เป้าหมายเกษตรกรได้รับประโยชน์กว่า 4.68 ล้านครัวเรือน โดย ธ.ก.ส. ได้ดําเนินการโอนเงินเข้าบัญชีเกษตรกรโดยตรงไปแล้ว จํานวน 7 รอบ ได้แก่ รอบที่ 1 ระหว่างวันที่ 28 พ.ย. - 2 ธ.ค.2566 รอบที่ 2 เมื่อวันที่ 18 ธ.ค. 2566 รอบที่ 3 เมื่อวันที่ 27 ธ.ค. 2566 รอบที่ 4 เมื่อวันที่ 19 ม.ค.2567 รอบที่ 5 เมื่อวันที่ 3 ก.พ. 2567 รอบที่ 6 เมื่อวันที่ 19 ก.พ.2567 และรอบที่ 7 เมื่อวันที่ 1 มี.ค. 2567 ซึ่งการโอนเงินดังกล่าว สามารถให้ความช่วยเหลือเกษตรกรได้แล้วถึง 4.66 ล้านครัวเรือน เป็นเงินจํานวน 53,228 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง จะมีข้อความแจ้งเตือนเงินเข้าบัญชีผ่านบริการ BAAC Connect ทาง Line: BAAC Family ด้วย หรือผ่านทาง https://chongkho.inbaac.com